CPF สตรอง! ยังยืนแดนบวก แม้หุ้นลูกเข้าเทรดวันนี้
CPF สตรอง! ยังยืนแดนบวกแม้หุ้นลูก 868 ล้านหุ้น เข้าเทรดวันนี้ (9 ส.ค.) ล่าสุด ณ เวลา 10.19 น. อยู่ที่ 25.75 บาท บวก 0.25 บาท หรือ 0.98% สูงสุดที่ 26.00 บาท ต่ำสุดที่ 25.50 บาท ด้วยมูลค่าซื้อขาย 215.34 ล้านบาท
9 ส.ค. 2560

ผู้สื่อข่าวรายงานว่า บริษัท เจริญโภคภัณฑ์อาหาร จำกัด (มหาชน) หรือ CPF ล่าสุด ณ เวลา 10.19 น. อยู่ที่ 25.75 บาท บวก 0.25 บาท หรือ 0.98% สูงสุดที่ 26.00 บาท ต่ำสุดที่ 25.50 บาท ด้วยมูลค่าซื้อขาย 215.34 ล้านบาท ขณะที่ดัชนีตลาดหุ้นโดยรวมลบ 0.14%
 
ทั้งนี้ราคาหุ้น CPF ปรับตัวขึ้น แม้ว่าหุ้นลูกจำนวน 868 ล้านหุ้นจะเข้าเทรดในวันนี้ (9 ส.ค.) ซึ่งการซื้อขายหุ้นเพิ่มทุนที่เพิ่มเข้ามานั้นมีความเสี่ยงที่จะทำให้ราคาหุ้นไดลูทสูง ทั้งนี้ขึ้นอยู่กับจำนวนหุ้นเพิ่มทุนที่เพิ่มเข้ามาว่ามีจำนวนมากน้อยแค่ไหน หรือคิดเป็นกี่เปอร์เซ็นต์ของหุ้นจดทะเบียน
โดยในวันนี้ CPF จะเริ่มมีการซื้อขายหุ้นเพิ่มทุนจากจำนวนหุ้นสามัญ 7,742,941,932 หุ้น ทุนเดิม 7,742,941,932 บาท และมีจำนวนหุ้นเพิ่มทุนใหม่หุ้นสามัญ 868,300,453 หุ้น ส่งผลให้มีทุนใหม่ 8,611,242,385 บาท หุ้นสามัญ 8,611,242,385 หุ้น มูลค่าหุ้นที่ตราไว้ 1.00 บาทต่อหุ้น
สำหรับหุ้นเพิ่มทุนเพิ่มทุนดังกล่าว บริษัทได้จัดสรรให้กับผู้ถือหุ้นเดิม ในอัตราส่วน 5 หุ้นเดิมต่อ 2 หุ้นใหม่ (5:1) ที่ราคาจองซื้อ 25 บาท